projecte-aina/catalan_government_crawling huggingface dataset:
Per participar a la borsa de treball de l'Agència Catalana de la Joventut cal enviar un correu electrònic amb el currículum vitae a l'adreça [EMAIL]
Les dades personals facilitades a través del currículum vitae seran incorporades a un fitxer específic de dades titularitat de l'Agència Catalana de la Joventut, carrer de Calàbria, 147 08015 de Barcelona, amb la finalitat de considerar-les en possibles processos de selecció de personal en règim temporal, d'acord amb el que estableix l'article 5 de la Llei Orgànica 15/1999 de 13 de desembre, de Protecció de Dades de Caràcter Personal.
Respecte aquestes dades, disposa dels drets d'accés, rectificació, cancel·lació i oposició i el pot exercici, tenint en compte les previsions legals al efecte, enviant la corresponent petició per escrit a l'Agència Catalana de la Joventut.
El període durant el qual es consideraran les dades com a vigents serà d' un any a partir de la recepció d'aquestes.
L'Agència Catalana de la Joventut (ACJ) és una entitat de dret públic, amb personalitat jurídica pròpia, que està adscrita al departament competent en matèria de joventut mitjançant la Direcció General de Joventut.
Té per objecte prestar serveis a la joventut, executar programes d'interès per a la joventut i gestionar els serveis que l'Administració de la Generalitat desplegui en aquesta matèria, a més d'assessorar els ens locals en polítiques de joventut.
Termini: fins al 31 d'agost del 2020 (si la dotació pressupostària designada no s'ha exhaurit abans d'aquesta data).
Seria d'ajuda que prèviament us donéssiu d'alta de l'IdCATMòbil, d'acord amb aquestes indicacions.
Davant de la situació de vulnerabilitat econòmica en què es troben molts professionals del sector de les arts escèniques, arts visuals música i audiovisual arran de la crisi sanitària derivada de la COVID-19, davant la impossibilitat de prestar els seus serveis per raó de decisions de caràcter governatiu i la inexistència de protecció social durant bona part de la crisi sanitària, s'ha creat una prestació extraordinària per a subministraments bàsics, amb la finalitat de pal·liar aquesta situació, destinada als treballadors per compte propi o per compte aliè que hagin patit una disminució dràstica i involuntària en els seus ingressos durant els períodes en què han tingut inactivitat i no han tingut ingressos.
L'ajut es pot sol·licitar des de dilluns 15 de juny fins al 31 d'agost del 2020 (si la dotació pressupostària designada no s'ha exhaurit abans d'aquesta data).
La quantia de la prestació, que s'abona en un pagament únic és l'equivalent a l'import diari de l'indicador de renda de suficiència mensual de Catalunya (IRSC) vigent, pels dies transcorreguts entre el 14 de març i 6 de maig de 2020, ambdós inclosos (569,12/30*54).
D'aquesta quantia es dedueixen els ingressos percebuts durant el mateix període, sempre que aquests no hagin superat, en còmput mensual, l'import del salari mínim interprofessional, atès que, en cas de superar aquest llindar, no es té dret a la prestació.
El salari mínim interprofessional mensual vigent és de 950 euros
Enguany s'incorpora un nou guardó, el Premi de Civisme a la cohesió social, per reconèixer persones o organitzacions que destaquin per actuacions que afavoreixin la cohesió social, especialment dels col·lectius que són susceptibles de patir discriminacions.
En conjunt, els premis tenen una dotació de 20.000 euros.
El Departament de Treball, Afers Socials i Famílies manté oberta la convocatòria dels Premis Civisme 2020 fins al 15 d'octubre.
La Direcció General d'Acció Cívica i Comunitària impulsa aquests guardons amb l'objectiu d'estimular, des d'àmbits i edats ben diferents, reflexions sobre el civisme i actuacions de millora en l'entorn.
Els premis, que tenen una dotació econòmica de 20.000 euros, engloben les modalitats següents:
38è Premi de Civisme Serra i Moret, que premia obres i els treballs en llengua catalana que tractin del civisme, en qualsevol de les seves vessants, en les categories d'assaig i treball pedagògic.
34è Premi Jaume Ciurana a l'actuació cívica juvenil, que fomenta en el jovent els valors de la responsabilitat, la capacitat associativa, l'esperit de servei i el compromís vers la societat, l'amor i el respecte per la natura.
Aquest premi inclou les categories de treball en favor de les persones i els de millora de l'entorn natural.
25è Premis de Civisme als mitjans de comunicació, que inclou les categories de televisió, ràdio, premsa i Internet per treballs que hagin destacat pel tractament del civisme i els valors i que hagin exercit un impacte social.
5è Premi de Civisme a la innovació.
Aquest guardó té l'objectiu de premiar les accions que, un cop posades en pràctica, hagin suposat una innovació en la millora del civisme i la convivència, tant d'un col·lectiu específic com del conjunt de la societat.
5è Premi de Civisme a la ciutadania i virtut civil, que reconeix persones o organitzacions que destaquin per l'excel·lència de la seva tasca i trajectòria de servei al país.
2n Premi de Civisme a l'esport, adreçat a persones o organitzacions del món de l'esport que destaquin per una conducta cívica exemplar o per una trajectòria en aquest sentit.
Enguany s'ha incorporat un nou guardó, Premi de Civisme a la cohesió social, per reconèixer persones o organitzacions que destaquin per actuacions que afavoreixin la cohesió social, especialment dels col·lectius que són susceptibles de patir discriminacions.
Podeu consultar les bases d'aquesta convocatòria en aquest enllaç.
Els 67 residents es començaran a traslladar al dispositiu més adient en funció de la seva situació a partir de dilluns vinent.
La decisió es pren com a mesura cautelar immediata en el marc de l'expedient sancionador obert que constata les mancances materials i assistencials greus que fan inviable que aquest equipament segueixi obert
El Departament de Treball, Afers Socials i Famílies ha pres la decisió d'aplicar la mesura cautelar de tancament a la residència Calafell Park en el marc del procediment sancionador obert després de les informacions rebudes al voltant del seu funcionament.
Divendres de la setmana passada els Departaments de Salut i Treball Afers Socials i Famílies ja van decidir intervenir i obrir expedient sancionador a la gestora del centre fins aquell moment, ACEBI.
Des de llavors estava gestionant i tenia la direcció del centre residencial la Fundació Sociosanitària i Social Santa Tecla.
Així doncs, Treball, Afers Socials i Famílies ha decidit el tancament de la residència i dilluns vinent començarà a traslladar els 67 residents a l'equipament de referència del territori que es determini en funció de la seva salut.
El motiu d'aquesta decisió és la constatació de mancances materials i assistencials de gravetat en l'atenció a les persones residents que han determinat aquesta decisió.
Èxit de participació en el càsting organitzat pel Carnet Jove i acabat aquesta setmana passada a través d'una plataforma virtual, on un total de 1.643 aspirants (74% noies i 26% nois) d'entre 12 i 31 anys i titulars del carnet han enviat fotos i vídeos per presentar la seva candidatura.
Tot i ser el primer any que el càsting no es fa presencialment, sinó que els mateixos participants han hagut de produir i enviar les proves de manera virtual, la proposta ha aconseguit la segona participació més elevada després del rècord de l'any passat, amb 1.854 participants.
Els candidats al càsting d'aquesta edició tenen majoritàriament entre 18 a 21 anys (42%), seguida dels de 22 a 25 anys (27%), 12 a 17 anys (19%) i 26 a 31 anys (12%).
I pel que fa a àmbits territorials, la majoria procedeixen de l'AMB (68%), seguit de les comarques gironines (10%), el Camp de Tarragona (9%), les comarques centrals (5%), les Terres de Ponent (4%), les Terres de l'Ebre (2%), l'Alt Pirineu i Aran (1%) i residents a l'exterior (1%).
Als vídeos que han realitzat, els participants hi canten cançons, expliquen les seves aficions amb naturalitat o relaten alguna experiència en primera persona.
A partir d'ara, se seleccionaran uns 200 precandidats/es als quals es convocarà en un càsting presencial descentralitzat a les cinc demarcacions catalanes entre el 9 i el 16 d'octubre: el 9 a Reus (Cal Massó); el 13 a Lleida; el 14 a Barcelona (a la seu de l'Agència Catalana de la Joventut); el 15 a Girona (a l'Hotel d'Entitats) i el 16 a Amposta (al Casal d'Amposta).
Serà la primera vegada que es duu a terme aquest segon càsting descentralitzat arreu de Catalunya, una acció que vol reflectir la realitat del territori a la campanya de comunicació del Carnet Jove 2021.
D'aquesta manera, també es potencia la participació dels titulars de manera més equitativa arreu del país.
D'aquestes proves s'escolliran 30 joves amb criteris de diversitat i naturalitat, que són els que participaran de manera remunerada en el rodatge audiovisual i en la sessió fotogràfica que es farà aquest novembre.
El treball resultant serà la base dels diferents espots i anuncis publicitaris que formaran part de la campanya de promoció del Carnet Jove per a l'any 2021, que incidirà en els nous valors del carnet en el context actual.
"A banda d'acostar els i les joves al món de la representació artística i la producció publicitària, amb el Càsting i la campanya del Carnet Jove del 2021 volem mostrar una joventut que és diversa, activa i participava", ha explicat el director general de l'Agència Catalana de la Joventut, Cesc Poch.
El Carnet Jove ofereix més de 8.500 avantatges en formació, cultura, salut o mobilitat internacional a uns aproximadament 558.000 titulars d'entre 12 i 30 anys.
Se seleccionaran 30 joves d'arreu del territori per al rodatge que es farà a mitjans de novembre, i que potenciarà la imatge i els nous valors del carnet
Davant de la situació de vulnerabilitat econòmica en què es troben moltes famílies de Catalunya arran de la crisi sanitària derivada de la COVID-19, s'ha creat una prestació extraordinària amb l'objectiu de promoure el lleure educatiu a Catalunya i oferir un suport a aquelles famílies que inscriguin els seus fills i filles en activitats d'educació en el lleure en les quals participen menors de 18 anys.
A partir del 15 de juliol (a les 8 hores) i estarà obert fins a l'exhauriment de la dotació pressupostària destinada a l'ajut i, com a màxim, fins a les 15 hores del 14 de setembre de 2020.
La quantia de l'ajut és de 100 euros si l'activitat de lleure educatiu implica pernoctació i de 80 euros si no n'implica.
Les persones beneficiàries d'aquest ajut han de complir els requisits següents:
Així mateix, cal que l'activitat de lleure educatiu tingui lloc entre el 22 de juny i el 13 de setembre de l'any 2020 i que la durada mínima de l'activitat sigui de 7 dies, siguin o no consecutius.
En el cas de les activitats sense pernoctació, la durada diària mínima de l'activitat ha de ser de 5 hores.
i compartim els mateixos drets, sigui quin sigui el nostre origen, gènere, edat, religió, capacitats o orientació sexual.
La presència de la diversitat, entesa en el seu sentit més ampli, ens defineix i ens enriqueix com a país.
Hem estat, som i serem diversos, atès que aquest és un tret constituent de la societat catalana i ho continuarà sent.
Conviure en la diversitat és un dels grans reptes de les societats democràtiques actuals.
Respectar la pluralitat no és només una qüestió de legalitat, també ho és de principis i valors fonamentals que compartim.
Ser una societat cohesionada i alhora diversa esdevé imprescindible per enfortir el desenvolupament del país i per aconseguir que les diferències no derivin en desigualtat ni discriminació.
Fes clic a sobre de les imatges per descarregar els cartells en format PDF.
El Departament de Treball, Afers Socials i Famílies té els serveis centrals a Barcelona i diverses seus territorials, on s'ubiquen les Oficines d'Atenció Ciutadana, que ofereixen informació a ciutadania i a entitats sobre els recursos i serveis de la Generalitat de Catalunya en l'àmbit de benestar social.
A més a més, hi ha les oficines d'organismes i centres de suport destinats a col·lectius concrets, distribuïts arreu del territori català.
En aquesta secció podeu consultar les adreces postals, els telèfons i les bústies de correu electrònic de les diferents seus del Departament, així com dels establiments propis o concertats.
No obstant això, d'entre tots els establiments propis del Departament, no hi ha publicades les dades dels centres de protecció a infants i adolescents ni dels serveis d'atenció residencial per a dones i llurs infants que han patit violència masclista, per qüestions de seguretat.
També es pot contactar amb el Departament a través de la bústia de contacte.
Telèfon d'informació sobre els serveis i actuacions de la Generalitat de Catalunya, temes d'interès ciutadà i suport a la gestió dels seus tràmits.
Aquest servei d'informació general de la Generalitat de Catalunya està disponible de 8 a 22h, de dilluns a divendres no festius.
El cost de la trucada és segons l'operadora.
Infància Respon és el programa d'actuacions amb què la Direcció General d'Atenció a la Infància i l'Adolescència treballa per prevenir i detectar els maltractaments d'infants i adolescents, posant especial atenció en els casos d'assetjament a les escoles, ciberassetjament, violència masclista en adolescents i abusos sexuals.
Inclou un servei públic d'atenció telefònica gratuïta i permanent que funciona vint-i-quatre hores al dia els 365 dies de l'any.
La Bústia de contacte és una eina per sol·licitar informació genèrica, donar opinions, fer suggeriments i formular queixes al Departament.
En compliment de la normativa en matèria de protecció de dades de caràcter personal, no es proporcionarà cap informació de dades concretes d'expedients, atès que no es pot verificar fidelment la identitat de l'emissor del missatge.
Per tal de fer arribar el missatge a la unitat del Departament que ha de donar resposta, heu de seleccionar un dels temes per tal de filtrar la consulta.
Aquesta figura vetllarà pel compliment dels protocols a les activitats en matèries com el rentat de mans, la desinfecció, els grups reduïts o la detecció de símptomes de Covid-19
L'informe constata un fort impacte entre les persones joves de les mesures per fer front a la pandèmia i un augment de les desigualtats dins del col·lectiu
El Departament quadruplica el pressupost per a beques i hi destina 4,65M€ perquè fins a 40.000 infants i adolescents de famílies en situació de vulnerabilitat o afectades econòmicament per la covid-19 puguin participar en activitats de lleure aquest estiu
El Govern ha aprovat una convocatòria de subvencions dotada amb 6.125.000 euros per al període 2020-2021 que es destinaran a afavorir l'autoocupació de joves d'entre 18 i 29 anys inscrits al Programa de Garantia Juvenil.
L'Observatori Català de la Joventut ha elaborat un informe a partir de les dades de l'Enquesta sobre l'impacte de la COVID-19 realitzada pel Centre d'Estudis d'Opinió (CEO) per conèixer com ha afectat a la població jove.
Georgina Oliva, secretària d'Atenció a la Infància, l'Adolescència i la Joventut: "L'educació en el lleure és una eina imprescindible per al desenvolupament integral dels infants i adolescents, i en el context en què ens trobem és més necessària que mai"
L'oficina vol aglutinar en un únic espai tota la informació sobre la incorporació dels joves al sector agroalimentari i rural, des d'ajuts i formació fins a experiències compartides, suport i assessorament.
Amb aquest espai, també es vol oferir totes les dades dels joves que s'han incorporat a l'activitat agrària des de l'any 2015, de manera segmentada.
Coincidint amb la posada en marxa de l'oficina, el Departament ha engegat una campanya a les xarxes amb el lema Fes-te pagès, fes-te pagesa per animar als joves a buscar feina en aquest sector.
Les inscripcions al programa Pràcticum Odisseu són obertes fins el proper 8 de maig i els joves podran escollir entre cinc ofertes diferents.
Un centenar d'empreses de zones rurals ofereixen 130 places en l'àmbit del turisme, l'administració, el màrqueting, l'enginyeria o l'alimentació.
L'acció arrenca avui destacant les virtuts de les TIC i l'empoderament de la gent jove a l'hora d'utilitzar-les, però també per conscienciar sobre perills com el sexpreading o les addicions
Les organitzacions europees ERYCA, Eurodesk i EYCA comencen a difondre la guia catalana per a joves en anglès, francès i castellà
La directora general de Joventut i l'alcalde de la Seu d'Urgell presenten els resultats provisionals de la prova pilot, que vol potenciar el comerç local i l'ús diari del carnet
La cultura al costat dels joves: 6a edició de la campanya Escena 25
Els artistes seleccionats, d'entre 16 i 30 anys, desenvoluparan les seves produccions conjuntament amb centres d'art com el MACBA, el MNAC, Hangar o el HISK de Gant (Flandes)
Les entitats organitzadores de les activitats de lleure a les comarques del Camp de Tarragona han notificat a la Direcció General de Joventut (DGJ) un total de 409 activitats per aquest estiu fins a dia d'avui.
La directora general de Joventut, Laia Girós, i el director general de l'ACJ, Cesc Poch, visiten el casal d'estiu del Club Sant Ildefons a Cornellà de Llobregat
El conseller Chakir el Homrani visita el camp de treball de Joventut 'Graffitis inclusius' a Cervera, on 19 joves hi fan tasques d'art urbà i integració
La directora general de Joventut, Laia Girós, i el director general de l'ACJ, Cesc Poch, visiten un casal a Tortosa i unes colònies a l'alberg de Deltebre
L'Agència Catalana de Joventut i el Servei d'Ocupació de Catalunya, a través del decret llei 21/2020, destinaran 1,5 milions d'euros per a les entitats juvenils i empreses de lleure educatiu que contractin monitors/es i directors/es en jornada completa i durant 6 mesos de forma ininterrompuda.
Destaca que el Govern català ha multiplicat per quatre els recursos destinats a beques durant una visita al casal d'estiu de Torroella de Montgrí
Atesa la bona acollida d'aquesta iniciativa, Joventut ha organitzat noves edicions del curs per tal de donar l'oportunitat a les persones que van quedar en llista d'espera per manca de plaça a les edicions de 18 de juny i 1 de juliol.
Les noves edicions estan programades els propers 26 de juny, 6 de juliol, 8 de juliol i 9 de juliol, en el mateix horari, de 10:00h a 12:30h.
La formació en línia de responsables de Prevenció i Higiene de les activitats de lleure, organitzats per Joventut i Salut Pública, ja han format més de 10.000 monitors i monitores
El sistema directe d'inscripció i més places en anglès, novetats d'aquesta edició amb 612 places d'arqueologia, medi ambient, patrimoni cultural o acció social
Les activitats de lleure s'adaptaran als protocols per la covid-19, amb més activitats a l'aire lliure, grups reduïts, albergs adaptats, educació de salut i acompanyament emocional
El Departament d'Afers Socials i Famílies impulsa aquest protocol amb el consens de les entitats, els agents socials i la patronal, que actualitza l'acord vigent en l'àmbit del maltractament i abusos a menors
Personal expert resoldrà dubtes legals de qui i com pot optar a un 50% de rebaixa en el lloguer, a un ajornament de la quota o bé obtenir un microcrèdit bancari de fins a 10 anys i sense interès
El Departament de Treball, Afers Socials i Famílies ha obert més d'una desena d'albergs de la seva xarxa (Xanascat) i altres espais com a equipaments d'urgència per la crisi sanitària de la Covid-19.
Ofereixen un espai de descans i aïllament a professionals de residències de gent gran, acullen a infants amb familiars malalts, i de moment, allotgen a més de 70 persones de col·lectius vulnerables.
A través de les xarxes socials es donaran eines per identificar les emocions, aprendre a convertir en positiu i redescobrir noves maneres de participar i connectar-se amb l'entorn
La Generalitat de Catalunya i l'emissora Flaixbac del Grup Flaix organitzen una nova sessió musical en "streaming" amb la participació de noms destacats de l'escena musical catalana, com ara Lildami, Suu, Blaumut, Stay Homa, Nil Moliner o Miki Nuñez, el proper divendres 3 d'abril.
La sessió es podrà seguir al canal de YouTube de l'emissora, de les 18 a les 20 hores.
Psicòlogues expertes respondran les consultes a Confinats.cat, un web que inclou consells pràctics de prevenció i que també recull testimonis de joves en vídeos autoproduïts des dels seus domicilis
Per als infants i adolescents de 3 a 18 anys s'obriran els albergs de la XANASCAT, on els atendrà personal qualificat durant les 24 hores
Per als infants menors de 3 anys es proporcionarà una família d'acollida
El primer període de preinscripció al Màster Interuniversitari en Joventut i Societat (MIJS) serà fins al 27 de maig de 2020
L'Enquesta de Municipis i Comarques publicada avui conclou que els ajuntaments que disposen d'estructures tècniques i polítiques de joventut es tradueixen en una millor atenció integral als problemes dels joves
Barberà afronta la responsabilitat al capdavant de la Coordinació Territorial de Joventut amb "responsabilitat, il·lusió i moltes ganes de treballar per i amb el jovent de les Terres de l'Ebre"
Presentació de l'Enquesta a la joventut de Catalunya 2017
El cap de l'Executiu, acompanyat del conseller El Homrani ha presidit la celebració del 125è aniversari de les Colònies de Vacances a Catalunya
El director general de l'Agència Catalana de la Joventut, Cesc Poch, i el tinent d'alcaldia d'Esports i Joventut de l'Ajuntament de L'Hospitalet de Llobregat, Cristian Alcázar, presenten els resultats provisionals de la campanya que vol potenciar el comerç local i l'ús diari del carnet entre els joves del municipi
L'increment interanual del nombre de llocs de treball ocupats per joves és del 5,8%, un augment superior al de l'any anterior (5%) i al del col·lectiu de majors de 29 anys (1,7%).
Des del tercer trimestre de 2015 l'ocupació juvenil ha augmentat ininterrompudament en termes absoluts.
L'augment de l'ocupació estimula el descens de l'atur, que respecte al trimestre anterior passa del 21,1% al 20,3%.
Tot i això, la taxa d'emancipació baixa 0,7 punts i se situa al 24%.
La taxa d'emancipació és un dels darrers indicadors en mostrar una evolució positiva constant i encara està lluny dels valors previs a la crisi.
El director general de l'Agència Catalana de la Joventut, Cesc Poch, i el regidor de Joventut de Manlleu, Rafa Cuenca, presenten els resultats provisionals de la prova pilot, que vol potenciar el comerç local i l'ús diari del carnet entre els joves del municipi
El director general de l'Agència Catalana de la Joventut, Cesc Poch, i l'alcaldessa de Cambrils, Camí Mendoza, presenten els resultats provisionals de la prova pilot, que vol potenciar el comerç local i l'ús diari del carnet entre els joves del municipi
Després d'una prova pilot realitzada el curs passat, els instituts, entitats juvenils, equipaments juvenils o professionals que treballin amb joves, ja poden sol·licitar-ne el préstec.
El director general de l'Agència Catalana de la Joventut i l'alcalde d'Agramunt presenten els resultats de la prova pilot que vol potenciar el comerç local i l'ús del carnet